CELEX: 62013TN0337
Language: fi
Date: 2013-06-19 00:00:00
Title: Asia T-337/13: Kanne 19.6.2013 — CSF v. komissio

10.8.2013   
            
            
               FI
            
            
               Euroopan unionin virallinen lehti
            
            
               C 233/13
            
         Kanne 19.6.2013 — CSF v. komissio
   (Asia T-337/13)
   2013/C 233/22
   Oikeudenkäyntikieli: italia
   
      Asianosaiset
   
   
      Kantaja: CSF Srl (Grumolo delle Abbadesse, Italia) (edustajat: asianajajat R. Santoro, S. Armellini ja R. Bugaro)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan komission antaman päätöksen nro 2013/173/EU, joka julkaistiin 10.4.2013 ja annettiin kantajalle tiedoksi 16.4.2013
            
         
               —
            
            
               velvoittamaan komissio korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tämä kanne koskee Tanskan Euroopan parlamentin ja neuvoston direktiivin 2006/42/EY 11 artiklan mukaisesti toteuttamasta toimenpiteestä monikäyttöisen maansiirtokoneen tyypin osalta 8.4.2013 annettua komission päätöstä 2013/173/EU (EUVL L 101, s. 29). Kyseisessä päätöksessä katsotaan Tanskan viranomaisten kielto perustelluksi.
   Kanteensa tueksi kantaja esittää kaksi kanneperustetta.
   
               1)
            
            
               Ensimmäinen kanneperuste, joka perustuu direktiivin 2006/42/EY 5 artiklan, 6 artiklan 1 kohdan, 7 artiklan ja 11 artiklan sekä sen liitteessä I olevan 1.1.2 ja 3.4.4 kohdan rikkomiseen.
               
                           —
                        
                        
                           Kantaja väittää tästä, että riidanalainen päätös on ristiriidassa edellä mainittujen säännösten kanssa, koska siinä ei oteta huomioon sitä, että tosiasiassa kantajan Multione S630 -koneissa on oltava putoavilta esineiltä suojaava rakenne (FOPS) kaikissa tapauksissa, joissa niiden on sovelluttava käyttötarkoituksiin, joissa käyttäjä altistuu putoavien esineiden tai materiaalien vaaralle.
                        
                     
         
               2)
            
            
               Toinen kanneperuste, joka perustuu yhdenvertaisen kohtelun periaatteen loukkaamisen.
               
                           —
                        
                        
                           Kantaja väittää tästä, että Tanskan toimenpiteellä, joka riidanalaisessa päätöksessä katsotaan perustelluksi, on vahvistettu rajoituksia yksinomaan Multione S630 -monikäyttöisen koneen liikkuvuudelle, vaikka Tanskassa pidetään kaupan ilman FOPS-velvoitetta useita muita samaan käyttötarkoitukseen tarkoitettuja samantyyppisiä monikäyttöisiä koneita kuin Multione S630.